69. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. 12667/6116 της 18/25 Φεβρ. 1970 (ΦΕΚ Β΄ 146-Διόρθ. Ημαρτ. ΦΕΚ Β΄  169 της 10 Μαρτ. 1970 και ΦΕΚ Β΄ 191 της 21 Μαρτ. 1970). Περί τρόπου εισπράξεως του ειδικού προσθέτου τέλους κυκλοφορίας επί των οχημάτων των κυκλοφορούντων επί της οδικής αρτηρίας Κορίνθου-Πατρών κλπ. Έχοντες υπ’ όψιν τας διατάξεις: α)Των παρ. 3 και 4 του άρθρ. 1 και τας τοιαύτας του άρθρ. 2 του υπ’ αριθ. 393/1969 Ν.Δ/τος «περί τροποποιήσεως και συμπληρώσεως των Ν.Δ. 3905/1958 και Α.Ν. 113/1967», β)του άρθρ. 3 του υπ’ αριθ. 3905/1958 Ν.Δ/τος «περί επιβολής ειδικών πόρων υπέρ του Ταμείου Εθνικής Οδοποιΐας δια την βελτίωσιν του δικτύου των οδών της Χώρας, αστυνομίας των οδών και άλλων τινών διατάξεων», γ)του άρθρ. 1 του Ν.Δ. 4236/1962 «περί επιβολής ειδικού προσθέτου τέλους κυκλοφορίας επί των οχημάτων των κυκλοφορούντων επί των οδικών αρτηριών ΑθηνώνΚορίνθου και Αθηνών-Λαμίας και άλλων τινών διατάξεων», δ)του άρθρ. 1 του Α.Ν. 113/1967 «περί επιβολής ειδικού προσθέτου τέλους κυκλοφορίας επί των οχημάτων των κυκλοφορούντων επί της οδικής αρτηρίας Λαμίας-Αλμυρού-Βελεστίνου-Λαρίσης και άλλων τινών διατάξεων» και ε)την υπ’ αριθ. 13/6.2.1970 πράξιν της Διοικούσης Επιτροπής του Ταμείου Εθνικής Οδοποιΐας, αποφασίζομεν: 1.Εγκρίνομεν όπως το υπό του άρθρ. 1 του υπ’ αριθ. 393/1969 Ν.Δ/τος προβλεπόμενον ειδικόν πρόσθετον τέλος κυκλοφορίας επί των οχημάτων των κυκλοφορούντων επί της οδικής αρτηρίας Κορίνθου-Πατρών εισπράττηται απ’ ευθείας υπό του Ταμείου Εθνικής Οδοποιΐας δι’ ιδίου προσωπικού αποτελουμένου εκ των κάτωθι κατηγοριών επί των έναντι εκάστης τούτων καθοριζομένω ημερομισθίω: Κατηγορία             Ημερομίσθιον α)Εξ 1 Επόπτου              190 β)Εξ 1 Βοηθού επόπτου              150 γ)Εξ 7 Προϊσταμένων Φυλακίων              150 δ)Εκ 14 Βοηθών Προϊσταμένων Φυλακίων         135 ε)Εξ εισπρακτόρων, ων ο αριθμός δεν δύναται να υπερβή τους 85              130 ς)Εκ 2 Γραφέων – Λογιστών              120 ζ)Εκ 2 Σφραγιστών              110 η)Εξ 8 καθαριστριών              100 2.Το ανωτέρω προσωπικόν προσλαμβάνεται, συμφώνως προς τας διατάξεις του άρθρ. 2 του υπ’ αριθ. 393/1969 Ν.Δ/τος, δικαιούται δε οδοιπορικών εξόδων και ημερησίας εκτός έδρας αποζημιώσεως, θεωρουμένης ως έδρας αυτού του τόπου εργασίας του. Η κίνησις του προσωπικού εκτός έδρας θα ενεργήται κατόπιν εγγράφου εντολής του Προέδρου της Διοικούσης Επιτροπής του ΤΕΟ. 3.Η ημερησία αποζημίωσις ισούται με το ποσόν του ημερομισθίου. 4.Αι εκτός έδρας ημέραι κινήσεως του προσωπικού μετ’ απολήψεως ημερησίας αποζημιώσεως, καθορίζονται ως έπεται: α)Επόπτης μέχρις 6 ημερών κατά μήνα. β)Βοηθοί Επόπται μέχρι τεσσάρων ημερών κατά μήνα. γ)Το λοιπόν προσωπικόν θα κινήται εκτός έδρας μόνον εις περιπτώσεις εκτάκτων υπηρεσια(Αντί της σελ. 578,39) Σελ. 578,39(α) Τεύχος 389-Σελ.141 Κατασκευή και Συντήρηση Οδών 23.Ζ.α.69 κών αναγκών αναφερομένων λεπτομερώς εν τη οικεία διαταγή κινήσεως και ουχί πέραν των δύο ημερών κατά μήνα. 5.Άπαν το ανωτέρω προσωπικόν υπάγεται υπό την άμεσον εποπτείαν, έλεγχον κλπ. του Προϊσταμένου του Ταμείου Εθνικής Οδοποιΐας. 6.Εκ του ανωτέρω προσωπικού οι εισπράκτορες υποχρεούνται καθ’ εκάστην εις την εκτέλεσιν οκταώρου εργασίας, δικαιούμεναι μιας ημέρας αναπαύσεως καθ’ εβδομάδα. Η εκτέλεσις της υπηρεσίας των εισπρακτόρων θα καθορίζηται δι’ ωραρίου εργασίας συντασσομένου εκάστοτε υπό του Προισταμένου εκάστου φυλακίου. Ο εν υπηρεσία εισπράκτωρ, λήγοντος του δώρου, εν περιπτώσει καθυστερήσεως του αντικαταστάτου του, υποχρεούται ν’ αναφέρη την καθυστέρησιν εις τον προϊστάμενον ή Βοηθόν Προϊσταμένου του φυλακίου, παραμένων εν πάση περιπτώσει, εργαζόμενος μέχρι και επί 3ωρον, θεωρούμενος ως εργαζόμενος υπερωριακώς. Αναπληρωτής Προϊσταμένου Φυλακίου απόντος ή κωλυομένου ορίζεται ο εκάστοτε εν υπηρεσία εισπράκτωρ δια την είσπραξιν τελών εξερχομένων του ελεγχομένου τμήματος της οδού οχημάτων. Προκειμένου περί απουσίας διαρκείας του Προϊσταμένου φυλακίου ούτος αναπληρούται δι’ ενός εκ των Βοηθών Επόπτου. 7.Αι παρ. 8, 9, 10, 11 και 12 της υπ’ αριθ. Γ. 27926/1962 κοινής υπουργικής αποφάσεως (ΦΕΚ 291/Β΄/1962) «περί τρόπου εισπράξεως του ειδικού τέλους κυκλοφορίας επί των οχημάτων των κυκλοφορούντων επί των οδικών αρτηριών ΑθηνώνΚορίνθου και Αθηνών-Λαμίας» εφαρμόζονται αναλόγως επί του προκειμένου. 8.Αι θέσεις των σταθμών ελέγχου της οδικής αρτηρίας Κορίνθου-Πατρών καθορίζονται παρά την παλαιάν Κόρινθον, το Κιάτον, το Ξυλόκαστρον, την Ακράταν, δύο παρά το Αίγιον και το Ρίον. 9.Εγκρίνομεν όπως τα εν τη παρ. 1 της παρούσης καθοριζόμενα ημερομίσθια ισχύσουν και δια το υπό του υπ’ αριθ. 508/1966 Β.Δ/τος και της υπ’ αριθ. Γ .Λ.Κ. 205562/1967 κοινής αποφάσεως ημών προβλεπόμενον προσωπικόν τροποποιουμένων αναλόγως των υπ’ αριθ. 190066/3660/1966 165931/1710/ 23.7.1968 και 118879/8428/17.7.1969 ημετέρων αποφάσεων. 10.Ημερομηνίαν ενάρξεως της εισπράξεως των περί ων πρόκειται τελών, ορίζομεν την 7ην ώραν της 1 Μαρτ. 1970. Σελ. 578,40(α) Τεύχος 389-Σελ.142

[Source: greek_legal_code_raptarchis | Tokens: 4333]